སེམས་པ་བཟང་པོ་དང་སེམས་འཁུར་བྱས་ཏེ་ང་ཚོས་གཞན་ལ་འདི་བྱེད་དང་འདི་མ་བྱེད་ཅེས་ཟེར་གྱི་ཡོད་ཅིང་།འདི་འདྲ་བྱེད་རྒྱུ་རང་གི་འགན་མིན་ནའང་སྐབས་རེ་འདི་འདྲ་བྱེད་དྲགས་པ་ཡོང་གི་ཡོད།དེ་འདྲ་སོང་ཙང་གཞན་ལ་བསུན་བཙེར་མི་ཡོང་ཆེད་རང་ངོས་ནས་བྱེད་ཐལ་འགྲོ་ཡི་ཡོད་མེད་བརྟགས་དཔྱད་བྱེད་དགོས་པ་ཡིན།ངས་གཞན་བསུན་པོ་མི་ཡོང་བའི་ཐབས་ཤེས་གང་དྲག་བྱེད་ཀྱི་ཡོད།གཞན་ལ་དཔྱད་དཔོག་མ་བྱས་པར།རང་གི་ལས་དོན་ལ་སེམས་གཏོད་བྱེད་རྒྱུ་འདི་ང་ཚོ་མང་པོ་ཞིག་གིས་ཉམས་ལེན་བྱེད་དགོས་པ་ཡིན།